Dovud ibn Yazid ibn Hotim al-Muhallabiy. Dovud ibn Yazid ibn Hotim al-Muhallabiy () (820 yoki 821-yilda vafot etgan) sakkizinchi asr oxiri va toʻqqizinchi asr boshlarida Abbosiylar xalifaligi noibi boʻlgan. Mashhur Muhallabiy oilasi a’zosi boʻlib, qisqa muffat gʻarbdagi Ifriqiya (787 yoki 788) va Misr (790—791) viloyatlari noibi boʻlgach, sharqdagi Sind viloyati (800) noibligiga tayinlanib, umrining oxirigacha shu lavozimda xizmat qilgan. Faoliyati. Dovud al-Mansur, al-Mahdiy, al-Hodiy va Horun ar-Rashid kabi xalifalar hukmronligi davrida Ifriqiya noibi boʻlgan Yazid ibn Hotimning oʻgʻli edi. Yazid ar-Rashid hukmronligi davrida yosh vafot etgach, oʻgʻli Dovud vaqtincha uning oʻrniga noib boʻldi. Dovud talab darajasida boshqara olmagani sabab, viloyatda hukumat mavqei zaiflasha boshladi. Natijada, ar-Rashid uning oʻrniga amakisi Ravh ibn Hotimni noiblikka tayinladi. Shundan soʻng, Dovud 790-yilda Misr noibi etib tayinlandi. U yerda bir yildan sal koʻproq vaqt noiblik qilgach, bu lavozimdan ham boʻshatilib, oʻrniga Abbosiy shahzoda [Musa ibn Isa ibn Musa al-Hoshimiy|Musa ibn Isa]] tayinlandi. 800-yilda Dovud as-Sind noibligiga tayinlanib, mintaqadagi arab qabilalari oʻrtasida uzoq vaqtdan beri davom etayotgan nizolarni bartaraf etish vazifasi yuklatilgan. Dovud dastlab Mansura ustidan nazorat oʻrnatish uchun ukasi al-Mugʻiyrani yubordi, ammo shahar aholisi isyon koʻtarib, uni quvib chiqardi. Shundan soʻng, Dovud Sindga kuch bilan kirib, Mansurani qamal qildi va bir necha oydan keyin egallashga muvaffaq boʻldi. Keyin Sindning boshqa shaharlarini ham tinchlantirishga kirishib, shu tariqa viloyat ustidan Abbosiylar nazoratini mustahkam oʻrnatdi. Dovud keyingi yigirma yil davomida Sind noibi lavozimida ishlab, ilk Abbosiylar davridagi har qanday noibning uzoq muddatli boshqaruvi boʻyicha rekord oʻrnatdi. Boshqaruvining qolgan qismida viloyatda tinchlik hukmron boʻldi. Dovud 820 yoki 821-yilda vafot etgach, oʻgʻli Bishr oʻrnini egallab, vorisi boʻldi.